polyglot-tagger/wikipedia-language-snippets-filtered huggingface dataset:
ಆಮುದು ಕೋಟಾಗಳು : ಪರಿಮಾಣವನ್ನು ಕಡಿಮೆಗೊಳಿಸಿ ಆಮುದಾದ ಸಾಮಗ್ರಿಗಳ ಮಾರುಕಟ್ಟೆ ಬೆಲೆಯನ್ನು ಏರಿಸುವುದು. ಆಮದು ಕೋಟಾದ ಆರ್ಥಿಕ ಪ್ರಭಾವವು ಸುಂಕದಷ್ಟೇ ಪರಿಣಾಮಕಾರಿಯಾಗಿದೆ; ವ್ಯತ್ಯಾಸವೇನೆಂದರೆ ಸುಂಕದಿಂದ ತೆರಿಗೆ ಆದಾಯ ಲಾಭನ್ನು ಆಮದು ಅನೂಜ್ಞಾಪತ್ರಗಳನ್ನು ಪಡೆಯುವವರಿಗೆ ಹಂಚಲಾಗುತ್ತದೆ. ಆಮದು ಅನೂಜ್ಞಾಪತ್ರಗಳನ್ನು ಅತಿ ಹೆಚ್ಚು ಅರ್ಜಿದಾರರಿಗೆ ಹರಾಜು ಮಾಡುವುದು, ಅಥವಾ ಆಮದು ಕೋಟಾಗಳ ಬದಲಿಗೆ ಸಮನಾದ ಸುಂಕವನ್ನು ಜಾರಿಗೊಳಿಸುವುದು, ಎಂದು ಆರ್ಥಶಾಸ್ತ್ರಜ್ಞರು ಆಗಾಗ್ಗೆ ಸೂಚಿಸುತ್ತಾರೆ
ಆಡಳಿತದ ಅಡೆತಡೆಗಳು : ದೇಶಗಳು ಕೆಲವೊಮ್ಮೆ ಹಲವು ಆಡಳಿತದ ನಿಯಮಗಳ ಮೂಲಕ (ಉದಾಹರಣೆಗೆ, ಆಹಾರ ಸುರಕ್ಷತೆ, ಪರಿಸರೀಯ ಗುಣಮಟ್ಟ, ವಿದ್ಯುತ್‌ ಸುರಕ್ಷತೆ ಇತ್ಯಾದಿ) ಆಮದುಗಳಿಗೆ ವಿಘ್ನಗಳನ್ನು ಒಡ್ಡುತ್ತಿವೆ, ಎಂಬ ಆರೋಪಗಳು ಕೇಳಿಬರುತ್ತಿವೆ.
'ಅಗ್ಗ ಬೆಲೆ-ಮಾರಾಟ-ವಿರೋಧಿ‌' ಶಾಸನ 'ಅಗ್ಗ ಬೆಲೆ-ಮಾರಾಟ-ವಿರೋಧಿ‌' ಕಾನೂನು-ನಿಯಮಗಳ ಸಮರ್ಥಕರು ವಾದಿಸುವುದೇನೆಂದರೆ, ಅಗ್ಗದ ಬೆಲೆಯ ವಿದೇಶೀ ಸರಕನ್ನು ತಮ್ಮ ದೇಶದೊಳಗೆ ತಳ್ಳುವುದರಿಂದ, ಸ್ಥಳೀಯ ಉದ್ದಿಮೆಗಳಿಗೆ ನಷ್ಟವಾಗುವುದು; ಇಂತಹ ಕಾನೂನು ಅದನ್ನು ತಡೆಗಟ್ಟುವುದು. ಆದರೆ, ಪ್ರಾಯೋಗಿಕವಾಗಿ, ವಿದೇಶಿ ರಫ್ತುದಾರರಿಗೆ ವಹಿವಾಟು ಸುಂಕಗಳನ್ನು ವಿಧಿಸಲು ಅಗ್ಗ ಬೆಲೆ-ಮಾರಾಟ-ವಿರೋಧಿ ಕಾನೂನುಗಳನ್ನು ಸಾಮಾನ್ಯವಾಗಿ ಬಳಸಲಾಗಿದೆ.
ನೇರ ಅನುದಾನಗಳು: ಕೆಲವೊಮ್ಮೆ, ವಿದೇಶೀ ಆಮದುಗಳ ವಿರುದ್ಧ ಪೈಪೋಟಿ ನಡೆಸಲಾಗದ ಸ್ಥಳೀಯ ಉದ್ದಿಮೆಗಳಿಗೆ ಸರ್ಕಾರಿ ಅನುದಾನಗಳನ್ನು ಬೃಹತ್ ಮೊತ್ತದ ಪಾವತಿ ಅಥವಾ ಅಗ್ಗದ ಸಾಲಗಳ ರೂಪದಲ್ಲಿ ಪೂರೈಸಲಾಗುತ್ತದೆ. ಸ್ಥಳೀಯ ಉದ್ಯೋಗವಕಾಶಗಳನ್ನು ರಕ್ಷಿಸಲು ಹಾಗೂ ಸ್ಥಳೀಯ ಉದ್ದಿಮೆಗಳು ಜಾಗತಿಕ ಮಾರುಕಟ್ಟೆಗಳಿಗೆ ಸರಿಹೊಂದಿಕೊಳ್ಳುವಂತೆ ನೆರವಾಗಲು ಈ ಅನುದಾನಗಳನ್ನು ನೀಡಲಾಗಿದೆ.
ರಫ್ತು ಅನುದಾನಗಳು : ಸರ್ಕಾರಗಳು ರಫ್ತುಗಳನ್ನು ಹೆಚ್ಚಿಸಲು ರಫ್ತು ಅನುದಾನಗಳನ್ನು ಆಗಾಗ್ಗೆ ಬಳಸಿಕೊಳ್ಳುತ್ತವೆ. ರಫ್ತು ಅನುದಾನಗಳು ರಫ್ತು ಸುಂಕಗಳಿಗೆ ತದ್ವಿರುದ್ಧವಾಗಿವೆ. ರಫ್ತುದಾರರಿಗೆ ತಮ್ಮ ರಫ್ತು ಮೌಲ್ಯಗಳಲ್ಲಿ ಶೇಕಡಾವಾರು ಮೊತ್ತವನ್ನು ನೀಡಲಾಗುತ್ತದೆ. ರಫ್ತು ಅನುದಾನಗಳು ವಹಿವಾಟಿನ ಪ್ರಮಾಣವನ್ನು ಹೆಚ್ಚಿಸುತ್ತದೆ. ಅಸ್ಥಿರವಾದ ವಿನಿಮಯ ದರಗಳಿರುವ ದೇಶದಲ್ಲಿ, ಇದು ಆಮದು ಅನುದಾನಗಳಂತೆಯೇ ಪ್ರಭಾವಗಳನ್ನು ಹೊಂದಿರುತ್ತವೆ.
ವಿನಿಮಯ ದರ ಕುಶಲಬಳಕೆ: ವಿದೇಶ ವಿನಿಮಯ ಮಾರುಕಟ್ಟೆಯಲ್ಲಿ ಸರ್ಕಾರವು ತನ್ನ ಕರೆನ್ಸಿಯನ್ನು ಮಾರಿ, ತನ್ನ ಕರೆನ್ಸಿಯ ಮೌಲ್ಯವನ್ನು ತಗ್ಗಿಸುವುದರ ಮೂಲಕ ಮಧ್ಯಪ್ರವೇಶಿಸಬಹುದು. ಈ ರೀತಿ ಮಾಡುವುದರ ಮೂಲಕ ಆಮದುಗಳ ಬೆಲೆ ಹೆಚ್ಚಾಗಿ ರಫ್ತುಗಳ ಬೆಲೆಯನ್ನು ತಗ್ಗಿಸಿ, ವಹಿವಾಟು ಸಮತೋಲನದಲ್ಲಿ ಚೇತರಿಕೆಯಾಗುವುದು. ಆದರೆ, ಇಂತಹ ನೀತಿಯು ಕೇವಲ ಅಲ್ಪಾವಧಿಯ ವರೆಗೆ ಉಪಯುಕ್ತವಾಗಿರುತ್ತದೆ. ಆನಂತರ, ಇದು ದೇಶದಲ್ಲಿ ಹಣದುಬ್ಬರಕ್ಕೆ ಕಾರಣವಾಗಿ, ರಫ್ತುಗಳ ವೆಚ್ಚವನ್ನು ಏರಿಸಿ, ತತ್ಸಂಬಂಧಿತ ಆಮದುಗಳ ಬೆಲೆಗಳನ್ನು ಕಡಿಮೆಗೊಳಿಸುತ್ತದೆ.
ಸ್ವದೇಶದ ಮಾರುಕಟ್ಟೆಗಳಲ್ಲಿ ವಿದೇಶಿ ಸರಕುಗಳಿಗೆ ಯಾವುದೇ ಸುಂಕ ಅಥವಾ ಇತರೆ ತೆರಿಗೆಗಳಿಲ್ಲದೆ ಮಾರಾಟಕ್ಕೆ ಅವಕಾಶ ನೀಡಿದರೆ, ಸ್ವದೇಶೀ ಸರಕುಗಳು ಪೈಪೊಟಿ ಪರಿಸ್ಥಿತಿಯನ್ನು ಎದುರಿಸುತ್ತವೆ. ಇದು ಒಂದು ರೀತಿಯ ಹಿಮ್ಮೊಗವಾದ ಆರ್ಥಿಕ ರಕ್ಷಣಾ ನೀತಿ ಎಂದು ಆರ್ಥಿಕ ರಕ್ಷಣಾ ನೀತಿಯ ಸಮರ್ಥಕರು ನಂಬಿದ್ದಾರೆ. ವಿದೇಶೀ ಉತ್ಪಾದನೆಗಳ ಮೇಲೆ ಆದಾಯ ಸುಂಕಗಳನ್ನು ರದ್ದುಗೊಳಿಸುವುದರ ಮೂಲಕ, ಸರ್ಕಾರಗಳು ಆದಾಯಕ್ಕಾಗಿ ಇಡಿಯಾಗಿ ದೇಶೀಯ ತೆರಿಗೆಯನ್ನು ಅವಲಂಬಿಸಬೇಕಾಗುವುದು. ಇದು ದೇಶೀಯ ಉತ್ಪಾದನೆಯ ಮೇಲೆ ಅಸಮತುಲನಾತ್ಮಕ ಪ್ರಭಾವ ಬೀರುತ್ತದೆ. ಪಾಲ್‌ ಕ್ರೇಗ್‌ ರಾಬರ್ಟ್ಸ್‌ ಟಿಪ್ಪಣಿಯ ಪ್ರಕಾರ, ' ಉತ್ಪಾದನೆಗಳ ವಿರುದ್ಧ ವಿದೇಶೀ ತಾರತಮ್ಯಕ್ಕೆ ತೆರಿಗೆ ವ್ಯವಸ್ಥೆಯೇ ಕಾರಣವಾಗಿದೆ. ಇದು ವಿದೇಶೀ ಸರಕು ಮತ್ತು ಸೇವೆಗಳ ಮೇಲೆ ಯಾವುದೇ ತೆರಿಗೆ ವಿಧಿಸುವುದಿಲ್ಲ; ಆದರೆ ಉತ್ಪಾದಕರ ಮೇಲೆ ಭಾರೀ ತೆರಿಗೆ ವಿಧಿಸುತ್ತದೆ. ಸರಕುಗಳ ಮಾರಾಟ ಅಥವಾ ಸೇವೆ ನಲ್ಲೇ ಆಗಲಿ ಅಥವಾ ವಿದೇಶಗಳಿಗೆ ರಫ್ತಾಗಲಿ ಯಾವುದೇ ವ್ಯತ್ಯಾಸವಾಗದು.'
ಈ ಹಿಮ್ಮೊಗ ಆರ್ಥಿಕ ರಕ್ಷಣಾ ನೀತಿಯು, ವ್ಯವಸ್ಥೆಯಲ್ಲಿ ಭಾಗವಹಿಸಿದ ನಂತಹ ದೇಶಗಳಿಗೆ ಅನನುಕೂಲಕರ ಸ್ಥಿತಿ ತಂದೊಡ್ಡುತ್ತದೆಯೆಂದು ಆರ್ಥಿಕ ರಕ್ಷಣಾ ನೀತಿ ಸಮರ್ಥಕರು ವಾದಿಸುತ್ತಾರೆ. ದೇಶೀಯ ಅಥವಾ ವಿದೇಶೀಯ ಸರಕು ಅಥವಾ ಸೇವೆಯಾಗಲಿ, ಇವುಗಳ ಮೇಲಿನ ತೆರಿಗೆಯ ಮೂಲಕ ಆದಾಯ ಗಳಿಸುತ್ತದೆ. ವ್ಯಾಟ್‌ನಲ್ಲಿ ಭಾಗವಹಿಸುವ ದೇಶದೊಂದಿಗೆ ವಹಿವಾಟು ನಡೆಸುವ ವ್ಯಾಟ್‌-ರಹಿತ ದೇಶವು, ಅನನುಕೂಲಕರ ಸ್ಥಿತಿಯಲ್ಲಿರುತ್ತದೆ; ಎಂದು ಆರ್ಥಿಕ ರಕ್ಷಣಾ ನೀತಿಯ ಸಮರ್ಥಕರು ವಾದಿಸುತ್ತಾರೆ. ಹಾಗಾಗಿ, ವ್ಯಾಟ್‌ ವಿಧಿಸುವ ದೇಶದಲ್ಲಿ, ವ್ಯಾಟ್‌-ರಹಿತ ದೇಶದ ಉತ್ಪನ್ನದ ಅಂತಿಮ ಮಾರಾಟ ಬೆಲೆಯು, ತನ್ನ ಮೂಲ ದೇಶದ ತೆರಿಗೆಯನ್ನಷ್ಟೇ ಅಲ್ಲ, ಮಾರಾಟ ಮಾಡಲಾದ ದೇಶದಲ್ಲಿಯೂ ಸಹ ತೆರಿಗೆ ಹೊರೆ ಈ ಉತ್ಪನ್ನದ ಮೇಲಿರುತ್ತದೆ. ವಿಲೋಮವಾಗಿ, ವ್ಯಾಟ್‌ ವಿಧಿಸದ ದೇಶದಲ್ಲಿ, ವ್ಯಾಟ್‌ ವಿಧಿಸುವ ದೇಶದ ಉತ್ಪನ್ನದ ಮಾರಾಟ ಬೆಲೆಯು, ಯಾವುದೇ ತೆರಿಗೆಯನ್ನು ಒಳಗೊಂಡಿರುವುದಿಲ್ಲ. ಇನ್ನೂ ಹೆಚ್ಚಿಗೆ, ಉತ್ಪನ್ನವೊಂದು ವ್ಯಾಟ್‌-ರಹಿತ ದೇಶದಲ್ಲಿ ಮಾರಾಟವಾದಲ್ಲಿ, ಭಾಗವಹಿಸುವ ದೇಶವು ಆ ಉತ್ಪನ್ನದ ತಯಾರಿಕೆಯಲ್ಲಿ ವಸೂಲು ಮಾಡಿದ ವ್ಯಾಟ್‌ ತೆರಿಗೆಗಳಿಗೆ ವಿನಾಯತಿ ನೀಡುತ್ತದೆ. ವ್ಯಾಟ್‌ ರಹಿತ ದೇಶಗಳಲ್ಲಿ ಮಾರಾಟವಾದ ವ್ಯಾಟ್‌ ವಿಧಿಸುವ ದೇಶಗಳ ಸರಕಿನ ರಫ್ತುದಾರರಿಗೆ ಆ ಸರಕಿನ ಬೆಲೆಯನ್ನು ಕಡಿಮೆಗೊಳಿಸಲು ಅವಕಾಶ ನೀಡುತ್ತದೆ.
ಸುಂಕಗಳ ಮೂಲಕ ಸರ್ಕಾರಗಳು ಈ ಅಸಾಮ್ಯತೆಯನ್ನು ಬಗೆಹರಿಸಬೇಕೆಂದು ಆರ್ಥಿಕ ರಕ್ಷಣಾ ನೀತಿ ಸಮರ್ಥಕರು ನಂಬಿದ್ದಾರೆ.
ಐತಿಹಾಸಿಕವಾಗಿ, ಆರ್ಥಿಕ ರಕ್ಷಣಾ ನೀತಿಯನ್ನು, (ಎಂದಿಗೂ ವಹಿವಾಟು ಸಮತೋಲನವನ್ನು ಧನಾತ್ಮಕವಾಗಿ ಕಾಯ್ದುಕೊಳ್ಳುವುದು ಅನುಕೂಲಕರ ಎಂದು ನಂಬಿದ) ವಾಣಿಜ್ಯ ಸಿದ್ಧಾಂತ ಮತ್ತು ಆಮದು ಬದಲಿಕೆಯಂತಹ ಆರ್ಥಿಕ ಸಿದ್ಧಾಂತದೊಂದಿಗೆ ಸಂಬಂಧಿತವಾಗಿತ್ತು. ಆ ಸಮಯದಲ್ಲಿ, ಬಳಕೆದಾರರ ವಿರುದ್ಧ ಕುತರ್ಕಗಳನ್ನು ಬಳಸಿ ಮೇಲುಗೈ ಸಾಧಿಸಲು ಯತ್ನಿಸುವ ಕೈಗಾರಿಕೆಗಳ ವಿರುದ್ಧ ಆಡಮ್‌ ಸ್ಮಿತ್ ಎಚ್ಚರಿಕೆಯ ಕರೆ ನೀಡಿರುವುದು ಬಹಳಷ್ಟು ಸುದ್ದಿಯಾಗಿತ್ತು.‌ ಆರ್ಥಿಕ ರಕ್ಷಣಾ ನೀತಿಯು ಹಾನಿಕಾರಕ, ಅದರ ವೆಚ್ಚಗಳು ಅನುಕೂಲಗಳಿಗಿಂತಲೂ ಹೆಚ್ಚಾಗಿರುತ್ತವೆ, ಜೊತೆಗೆ ಅದು ಅರ್ಥಿಕ ಬೆಳವಣಿಗೆಗೆ ವಿಘ್ನವೊಡ್ಡುತ್ತದೆ, ಎಂದು ಇಂದಿನ ಹಲವು ಆರ್ಥಶಾಸ್ತ್ರಜ್ಞರು ಒಪ್ಪಿದ್ದಾರೆ. ನೊಬೆಲ್‌ ಪ್ರಶಸ್ತಿ ಪುರಸ್ಕೃತ ಅರ್ಥಶಾಸ್ತ್ರಜ್ಞ ಪಾಲ್‌ ಕ್ರುಗ್ಮನ್‌ ಒಮ್ಮೆ ಹೀಗೆ ಹೇಳಿದ್ದು ದೊಡ್ಡ ಸುದ್ದಿಯಾಗಿತ್ತು: 'ಅರ್ಥಶಾಸ್ತ್ರಜ್ಞನ ಸಿದ್ಧಾಂತವೊಂದಿದ್ದಲ್ಲಿ, ಅದು ಖಂಡಿತವಾಗಿಯೂ 'ನಾನು ಸಮರೂಪಗಳ ಅನುಕೂಲಗಳ ತತ್ತ್ವಗಳು ಅರ್ಥೈಸಿರುವೆ; ನಾನು ಮುಕ್ತ ವಹಿವಾಟನ್ನು ಸಮರ್ಥಿಸುವೆ'
ಶ್ರೀಮಂತ ದೇಶಗಳಲ್ಲಿ ಆರ್ಥಿಕ ರಕ್ಷಣಾ ನೀತಿಯ ಇತ್ತೀಚೆಗಿನ ಉದಾಹರಣೆಗಳು, ಮಾದರಿಯಾಗಿ, ರಾಜಕೀಯವಾಗಿ ಮುಖ್ಯವಾದ ಸ್ಥಳೀಯ ಕೈಗಾರಿಕೆಗಳಲ್ಲಿ ವ್ಯಕ್ತಿಗಳ ಜೀವನವನ್ನು ರಕ್ಷಿಸುವ ಆಶಯದಿಂದ ಪ್ರೇರಿತವಾಗಿತ್ತು. ಮುಂಚೆ ಕಾರ್ಮಿಕರ ಕೆಲಸಗಳು ವಿದೇಶೀ ಪೈಪೋಟಿಯ ಮೂಲಕ ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಿಂದ ಇಲ್ಲವಾಗುತ್ತಿದ್ದವು, ಇತ್ತೀಚೆಗೆ, ಹೊರಗುತ್ತಿಗೆ ಮತ್ತು ಗುಮಾಸ್ತೆ/ಆಡಳಿತ ಕೆಲಸಗಳು ಕೈಬಿಟ್ಟು ಹೋಗುತ್ತಿರುವುದರಿಂದ, ಆರ್ಥಿಕ ರಕ್ಷಣಾ ನೀತಿಯ ಕುರಿತು ವಿಸ್ತರಿತ ಚರ್ಚೆ ನಡೆಯುತ್ತಿದೆ.
'ಹೋಲಿಕೆಯ ಅನುಕೂಲ' ವಾದವು ತನ್ನ ನ್ಯಾಯಸಮ್ಮತತೆಯನ್ನು ಕಳೆದುಕೊಂಡಿದೆ.
ಬಂಡವಾಳವು ಅಂತರರಾಷ್ಟ್ರೀಯವಾಗಿ, ಜಾಗತಿಕವಾಗಿ ಒಂದಾಗಿರುವ ಪ್ರಪಂಚದಲ್ಲಿ ಹೋಲಿಕೆಯ ಅನುಕೂಲದ ವಾದವು ನೈತಿಕತೆಯನ್ನು ಕಳೆದುಕೊಂಡಿದೆಯೆಂದು ಮುಕ್ತ ವ್ಯಾಪಾರ ನೀತಿಯ ವಿರೋಧಿಗಳು ವಾದಿಸುತ್ತಾರೆ. ಆರ್ಥಿಕತೆಯಲ್ಲಿ ರಿಕಾರ್ಡೊರ ಹೋಲಿಕೆಯ ಅನುಕೂಲವು ಸುಲಲಿತವಾದ ಸಿದ್ಧಾಂತವಾದರೂ, ಇಂದಿನ ಆರ್ಥಿಕತೆಗೆ ಅದನ್ನು ಅನ್ವಯಿಸಲು ಯತ್ನಿಸುವುದು ತರ್ಕಸಮ್ಮತವಲ್ಲ, ಎಂದು ಪರಿಸರ ವಿಜ್ಞಾನದ ಅರ್ಥಿಕತೆ ಕ್ಷೇತ್ರದಲ್ಲಿ ಚಿರಪರಿಚಿತ ವ್ಯಕ್ತಿ ಹರ್ಮನ್‌ ಡಾಲಿ ಒತ್ತಿ ಹೇಳಿದ್ದಾರೆ. 'ಮುಕ್ತ ಬಂಡವಾಳ ಚಲನವಲನವು ಸಂಪೂರ್ಣವಾಗಿ ರಿಕಾರ್ಡೊರ ಹೋಲಿಕೆಯ ಅನುಕೂಲ ವಾದವನ್ನು ತಳ್ಳಿಹಾಕುತ್ತದೆ. ಏಕೆಂದರೆ ಈ ವಾದವು ಸ್ಪಷ್ಟ ಮತ್ತು ಅಗತ್ಯವಾಗಿರುವ ರಾಷ್ಟ್ರಗಳ ನಡುವೆ ಚಲಿಸದಿರುವ ಬಂಡವಾಳ ಮತ್ತು ಇತರೆ ಕಾರಣಗಳನ್ನು ಆಧರಿಸಿದೆ. ನೂತನ ಜಾಗತಿಕ ಆರ್ಥಿಕತೆಯಲ್ಲಿ, ಬಂಡವಾಳವು ಒಟ್ಟಾರೆ ಕಡಿಮೆ ವೆಚ್ಚಗಳುಳ್ಳ ಕ್ಷೇತ್ರಗಳೆಡೆ ಮಾತ್ರ ಹೋಗುತ್ತದೆ, ಅರ್ಥಾತ್‌ ಸ್ಪಷ್ಟ ಅನುಕೂಲಗಳನ್ನು ಹುಡುಕಿಕೊಂಡು ಹೋಗುತ್ತದೆ.'
ಈ ವಾದವನ್ನು ಸಮರ್ಥಿಸಲು, ರಕ್ಷಣಾವಾದಿಗಳು ಕೈಗಾರಿಕಾ ಘಟಕಗಳು ಮತ್ತು ತಯಾರಿಕೆಯ ಘಟಕಗಳನ್ನು ಮೆಕ್ಸಿಕೋಗೆ ಸ್ಥಳಾಂತರಿಸಿದ , ಹಾಗೂ ಹರ್ಷ್ಲೇ ಚಾಕಲೇಟ್‌ನಂತಹ ಅಮೆರಿಕನ್‌ ಉದ್ದಿಮೆಗಳತ್ತ ಬೆಟ್ಟು ಮಾಡುತ್ತಾರೆ.
ಇಂದಿನ ವಹಿವಾಟು ಕ್ಷೇತ್ರದಲ್ಲಿ, ಸುಂಕಗಳಲ್ಲದೆ, ಹಲವು ಯತ್ನಗಳನ್ನು ಆರ್ಥಿಕ ರಕ್ಷಣಾ ಯತ್ನಗಳೆಂದು ಪರಿಗಣಿಸಲಾಗಿದೆ. ಉದಾಹರಣೆಗೆ, ಜಗದೀಶ್‌ ಭಾಗವತಿಯವರಂತಹ ವಿಮರ್ಶಕರು, ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳು ತಮ್ಮದೇ ಆದ ಶ್ರಮಿಕ ಅಥವಾ ಪರಿಸರೀಯ ಮಾನದಂಡಗಳನ್ನು ಜಾರಿಗೊಳಿಸುವುದನ್ನು 'ಆರ್ಥಿಕ ರಕ್ಷಣಾ ನೀತಿ' ಎಂದು ಪರಿಗಣಿಸಿದ್ದಾರೆ. ಜೊತೆಗೆ, ಆಮದುಗಳ ಮೇಲೆ ನಿರ್ಬಂಧಿಸುವಂತಹ ಪ್ರಮಾಣೀಕರಣ ವಿಧಾನಗಳ ಜಾರಿಗೊಳಿಸುವಿಕೆಯನ್ನೂ ಸಹ ಆರ್ಥಿಕ ರಕ್ಷಣಾ ನೀತಿ ಎಂದು ಪರಿಗಣಿಸಲಾಗಿದೆ.
ಇಷ್ಟೇ ಅಲ್ಲ, ಮುಕ್ತ ವಹಿವಾಟು ಒಪ್ಪಂದಗಳಲ್ಲಿ ಆಗಾಗ್ಗೆ ಆರ್ಥಿಕ ರಕ್ಷಣಾ ನೀತಿಯಂತಹ ವಿಧಿಗಳಿವೆ - ಉದಾಹರಣೆಗೆ ಬೌದ್ಧಿಕ ಸ್ವತ್ತು, ಕೃತಿಸ್ವಾಮ್ಯ ಹಾಗೂ ಬೃಹತ್‌ ಉದ್ದಿಮೆಗಳಿಗೆ ಅನುಕೂಲಕರವಾಗುವಂತಹ ಹಕ್ಕುಸ್ವಾಮ್ಯ ನಿರ್ಬಂಧಗಳು. ಈ ವಿಧಿಗಳು ಸಂಗೀತ, ಚಲನಚಿತ್ರಗಳು, ಔಷಧಿಗಳು, ತಂತ್ರಾಂಶಗಳು ಮತ್ತು ಇತರೆ ಸಿದ್ದಪಡಿಸಿದ ವಸ್ತುಗಳನ್ನು ಹೆಚ್ಚಿನ ವೆಚ್ಚದ ತಯಾರಕರಿಗೆ ನಿರ್ಬಂಧಿಸಿ, ಕಡಿಮೆ ವೆಚ್ಚದ ತಯಾರಕರಿಗಾಗಿ ಕೋಟಾಗಳನ್ನು ಸೊನ್ನೆಗೆ ಹೊಂದಿಸುತ್ತವೆ.
ಆರ್ಥಿಕ ರಕ್ಷಣಾ ನೀತಿ ಎಂಬುದು, ರಾಷ್ಟ್ರಗಳ ನಡುವಿನ ವಹಿವಾಟಿನ ಮೇಲೆ ನಿಯಂತ್ರಣ ಹೇರುವ ಆರ್ಥಿಕ ನೀತಿಯಾಗಿದೆ. ಆಮದು ಮಾಡಲಾದ ಸರಕುಗಳ ಮೇಲೆ ಸುಂಕಗಳು, ನಿರ್ಬಂಧದ ಕೋಟಾಗಳು ಹಾಗೂ ಆಮದಿನ ಮೇಲೆ ನಿಗಾ ವಹಿಸುವ ಇತರೆ ಸರ್ಕಾರೀ ನಿಯಂತ್ರಣಗಳು, ಜೊತೆಗೆ ವಿದೇಶೀಯ ಉದ್ದಿಮೆಗಳು ಸ್ಥಳೀಯ ಮಾರುಕಟ್ಟೆ ಮತ್ತು ಸಂಸ್ಥೆಗಳನ್ನು ತಮ್ಮ ಸ್ವಾಮ್ಯಕ್ಕೆ ತೆಗೆದುಕೊಳ್ಳುವುದನ್ನು ತಡೆಗಟ್ಟುವ ಯತ್ನಗಳೂ ಇದರಲ್ಲಿ ಸೇರಿವೆ.
ಈ ನೀತಿಯು ಜಾಗತೀಕರಣ-ವಿರೋಧದೊಂದಿಗೆ ಬೆಸೆದುಕೊಂಡಿದೆ. ಬಂಡವಾಳ ಚಲಾವಣೆ ಮತ್ತು ವಹಿವಾಟಿಗೆ ಸರ್ಕಾರದ ಅಡೆತಡೆಗಳನ್ನು ಕನಿಷ್ಠ ಮಟ್ಟಕ್ಕಿಡುವ ಮುಕ್ತ ವಹಿವಾಟಿಗೆ ತದ್ವಿರುದ್ಧವಾಗಿದೆ. ಈ ಪದವನ್ನು ಹೆಚ್ಚಾಗಿ ಅರ್ಥಶಾಸ್ತ್ರದ ದೃಷ್ಟಿಯಿಂದ ಬಳಸಲಾಗಿದೆ. ಇದರಲ್ಲಿ, ವಿದೇಶದೊಂದಿಗಿನ ವಹಿವಾಟನ್ನು ನಿರ್ಬಂಧಿಸುವ ಅಥವಾ ನಿಯಂತ್ರಿಸುವ ಮೂಲಕ ಸ್ವದೇಶದೊಳಗಿನ ಉದ್ದಿಮೆಗಳು ಹಾಗೂ ಉದ್ಯೋಗಿಗಳನ್ನು ರಕ್ಷಣೆ ನೀಡುವುದು ಆರ್ಥಿಕ ರಕ್ಷಣಾ ನೀತಿ ಯ ಧ್ಯೇಯವಾಗಿದೆ.
ಹೊಸದಾಗಿ ಆರಂಭಗೊಂಡ ಕೈಗಾರಿಕೆಗಳನ್ನು ರಕ್ಷಿಸಲು ಜಾರಿಗೊಳಿಸಲಾದ ಸುಂಕಗಳು, ಇಂತಹ ದೇಶೀಯ ಕೈಗಾರಿಕೆಗಳು ಅಭಿವೃದ್ಧಿ ಪಡೆದು, ಅವು ವಿಸ್ತಾರಗೊಂಡಾಗ ಅಂತರರಾಷ್ಟ್ರೀಯ ಆರ್ಥಿಕತೆಯೊಳಗೆ ಸ್ವಾವಲಂಬನೆ ಪಡೆಯಲು ನೆರವಾಗುತ್ತವೆ, ಎಂದು ಆರ್ಥಿಕ ರಕ್ಷಣಾ ನೀತಿ ಪ್ರಸ್ತಾಪಿಸುವವರು ಹೇಳಿಕೊಂಡಿದ್ದಾರೆ.
ತಮ್ಮ ದೇಶದ ಆರ್ಥಿಕತೆ ಮತ್ತು ತಮ್ಮ ಜನತೆಯ ಜೀವನದ ಗುಣಮಟ್ಟದ ಹಿತಾಸಕ್ತಿಗಳನ್ನು ರಕ್ಷಿಸಲು ಸರ್ಕಾರವು ಮುಕ್ತ ವಹಿವಾಟಿನ ಮೇಲೆ ಸರ್ಕಾರಿ ನಿರ್ಬಂಧ ಹೇರಲು ನ್ಯಾಯಸಮ್ಮತ ಅಗತ್ಯವಿದೆ.
1955 ರಲ್ಲಿ, ಸಂಸದ ಅಮೋಲ್ ಬಾರತೆ ಖಾಸಗಿ ವಿಮಾ ಸಂಸ್ಥೆಗಳ ಮಾಲೀಕರು ವಿಮೆ ವಂಚನೆ ಮಾಡುತ್ತರುವ ವಿಷಯವನ್ನು ಚರ್ಚೆಗೆ ಎತ್ತಿದರು. ಇದರಿಂದ ಆದ ನಂತರದ ತನಿಖೆಯಲ್ಲಿ ಭಾರತದ ಅತ್ಯಂತ ಶ್ರೀಮಂತ ಉದ್ಯಮಿಗಳಾದ, ರಾಮಕೃಷ್ಣ ದಾಲ್ಮಿಯ, ಟೈಮ್ಸ್ ಆಫ್ ಇಂಡಿಯಾ ಪತ್ರಿಕೆ ಮಾಲೀಕ, ಇವರನ್ನು, ವಂಚನೆಗಾಗಿ ಎರಡು ವರ್ಷಗಳ ಕಾಲ ಸೆರೆಮನೆಗೆ ಕಳುಹಿಸಲಾಗಿತು.
ಅಂದಿನ ವಿತ್ತ ಸಚಿವರಾದ ಸಿ.ಡಿ. ದೇಶಮುಖ್‌ ಅವರು ಜೀವ ವಿಮಾ ವ್ಯವಹಾರ ರಾಷ್ಟ್ರೀಕರಣ ಮಸೂದೆಯನ್ನು ಮಂಡಿಸಿದ್ದರು. ‘ಜೀವವಿಮೆಯ ರಾಷ್ಟ್ರೀಕರಣವು ಸಾರ್ವಜನಿಕರ ಹಿತರಕ್ಷಣೆಗಾಗಿ ಅಗತ್ಯವಾಗಿದೆ. ಅದೊಂದು ಸಾಮಾಜಿಕ ಸೇವೆಯಾಗಿದೆ. ಕಲ್ಯಾಣ ರಾಜ್ಯದ ಆಶಯಗಳಿಗೆ ಅನುಸಾರವಾಗಿದೆ. ರಾಷ್ಟ್ರ ನಿರ್ಮಾಣ ಯೋಜನೆಗಳಿಗೆ ಅಗತ್ಯ ಬಂಡವಾಳ ಒದಗಿಸಲು ಅನಿವಾರ್ಯವಾಗಿದೆ. ವಿಮಾದಾರರ ಹಿತರಕ್ಷಣೆ ಮತ್ತು ದೇಶ ನಿರ್ಮಾಣಕ್ಕಾಗಿ ಬಂಡವಾಳ ಕ್ರೋಡೀಕರಿಸಲು ರಾಷ್ಟ್ರೀಕರಣವು ಅಗತ್ಯವಾಗಿದೆ’ ಎಂದಿದ್ದರು.
ಭಾರತೀಯ ಜೀವವಿಮಾ ನಿಗಮವು ಭಾರತದಲ್ಲಿನ ಅತ್ಯಂತ ದೊಡ್ಡ ಜೀವ ವಿಮೆ ಸೇವೆ ಒದಗಿಸುವ ಕಂಪನಿ, ಮತ್ತು ದೇಶದ ಅತಿ ದೊಡ್ಡ ಹೂಡಿಕೆದಾರವೂ ಆಗಿದೆ. ಅದು ಸಂಪೂರ್ಣವಾಗಿ ಭಾರತ ಸರ್ಕಾರದ ಅಧೀನವಾಗಿದೆ. ಅದು ಭಾರತ ಸರ್ಕಾರದ ವೆಚ್ಚಗಳ ಪೈಕಿ ಸುಮಾರು ಶೇಕಡಾ ೨೪.೬ರಷ್ಟು ವೆಚ್ಚಗಳನ್ನು ಒದಗಿಸುತ್ತದೆ. ಅದು ೮ ಟ್ರಿಲಿಯನ್ ರೂಪಾಯಿಗಳಷ್ಟು ಬೆಲೆಯ ಸ್ವತ್ತನ್ನು ಹೊಂದಿದೆಯೆಂದು ಅಂದಾಜಿಸಲಾಗಿದೆ.
ಹೀಗೆ ಬಂಡವಾಳ ಕ್ರೋಡೀಕರಣ ಮತ್ತು ವಿಮೆ ಸುರಕ್ಷೆಯ ಉದ್ದೇಶದೊಂದಿಗೆ 1956ರ ಸೆಪ್ಟೆಂಬರ್ 1 ರಂದು ಭಾರತೀಯ ಜೀವವಿಮಾ ನಿಗಮ ಉದಯವಾಯಿತು.ಅಂದಿನಿಂದ ಇಂದಿನವರೆಗೆ ಈ ಸರ್ಕಾರಿ ವಲಯದ ವಿಮಾ ಸಂಸ್ಥೆ ನಿರ್ಮಿಸಿರುವ ದಾಖಲೆಗಳು ವಿಸ್ಮಯಕಾರಿಯಾಗಿವೆ.
ಎಲ್‌ಐಸಿ ತನ್ನ ಸ್ವರ್ಣ ಮಹೋತ್ಸವ ನಿಧಿಯನ್ನು ಬಳಸಿ ರೂ.77.19 ಕೋಟಿ ರೂಪಾಯಿ ವೆಚ್ಚದ ಶಾಲೆ, ಗ್ರಂಥಾಲಯ, ವೃದ್ಧಾಶ್ರಮ, ಆಸ್ಪತ್ರೆಗಳಂತಹ 356 ಯೋಜನೆಗಳನ್ನು ನಿರ್ಮಿಸಿದೆ.
ಚೆನ್ನೈನಲ್ಲಿ ಇತ್ತೀಚಿಗೆ ಪ್ರವಾಹವುಂಟಾದಾಗ ಸಂತ್ರಸ್ತರಿಗೆ ಅಗಾಧ ಪ್ರಮಾಣದಲ್ಲಿ ನೆರವು ನೀಡಿದೆ. 285 ಹಳ್ಳಿಗಳನ್ನು ಬೀಮಾ ಗ್ರಾಮವೆಂದು ಗುರುತಿಸಿ ಹಲವಾರು ಸೌಲಭ್ಯಗಳನ್ನು ನೀಡಿದೆ. ಎಲ್ಐಸಿ ತನ್ನ ವಿಮಾ ವ್ಯವಹಾರವನ್ನು ಸಾಗರದಾಚೆಗೂ ವಿಸ್ತರಿಸಿದೆ. ಫಿಜಿ, ಮಾರಿಷಸ್‌ ಮತ್ತು ಬ್ರಿಟನ್‌ಗಳಲ್ಲಿಯೂ ತನ್ನ ಶಾಖೆಗಳನ್ನು ಹೊಂದಿದೆ. ಸಿಂಗಪುರ, ಬಹರೇನ್, ಶ್ರೀಲಂಕಾ, ಕೀನ್ಯಾ, ಸೌದಿ ಅರೇಬಿಯ ಮತ್ತು ಬಾಂಗ್ಲಾ ದೇಶಗಳಿಗೂ ತನ್ನ ವ್ಯವಹಾರ ವಿಸ್ತರಿಸಿದೆ.
ಜನರ ಹಣ ಜನಕಲ್ಯಾಣಕ್ಕಾಗಿ ಎಂಬ ತತ್ವದೊಂದಿಗೆ ದೇಶ ನಿರ್ಮಾಣ ಯೋಜನೆಗಳಿಗಾಗಿ ಬಂಡವಾಳ ಕ್ರೋಡೀಕರಿಸುವಲ್ಲಿ ಎಲ್ಐಸಿಯ ಕೊಡುಗೆಯೂ ಅಪಾರವಾಗಿದೆ.
ಭಾರತದ ಸಂಸತ್ತು 1956 ರಲ್ಲಿ ಭಾರತದ ಜೀವ ವಿಮಾ ಆಕ್ಟ್ ನ್ನು ಅಂಗಿಕರಿಸಿ ಖಾಸಗಿ ವಿಮಾ ಉದ್ಯಮವನ್ನು ರಾಷ್ಟ್ರೀಕೃತಗೊಳಿಸಿತು. ಭಾರತದಲ್ಲಿ ಹೋದಾಗ ಭಾರತೀಯ ಜೀವ ವಿಮಾ ನಿಗಮ ಸ್ಥಾಪಿಸಲಾಯಿತು. 245 ಕ್ಕೂ ಹೆಚ್ಚು ವಿಮಾ ಕಂಪನಿಗಳು ಮತ್ತು ಪ್ರಾವಿಡೆಂಟ್ ಸಂಘಗಳನ್ನು ರಾಷ್ಟ್ರ ಸ್ವಾಮ್ಯದ ಜೀವ ವಿಮಾ ನಿಗಮ ರಚಿಸಲು ವಿಲೀನಗೊಳಿಸಲಾಯಿತುಯ.
ಪಾಲಿಸಿದಾರರ ಸೇವೆಯಲ್ಲಿ ಎಲ್ಐಸಿ ಅತ್ಯುತ್ಕೃಷ್ಟ ಮಟ್ಟ ತಲುಪಿದೆ. ಜನತೆಯ ವಿಶ್ವಾಸದ ಪ್ರತೀಕವಾದ ಅದು ದಾವೆ ಇತ್ಯರ್ಥದ ವಿಚಾರದಲ್ಲಿ ವಿಶ್ವ ದಾಖಲೆ ಹೊಂದಿದೆ. ಅವಧಿ ಪೂರ್ಣಗೊಂಡ ನಂತರ ಮತ್ತು ಸಾವಿನ ನಂತರದ ಎರಡೂ ದಾವೆ ಇತ್ಯರ್ಥದಲ್ಲಿ ಎಲ್ಐಸಿಯು ಶೇಕಡ 99ಕ್ಕೂ ಹೆಚ್ಚಿನ ಇತ್ಯರ್ಥ ದರ ಹೊಂದಿದೆ. ಈ ವರ್ಷದ ಮಾರ್ಚ್‌ ಅಂತ್ಯಕ್ಕೆ ಇತ್ಯರ್ಥ ಮಾಡಿದ ಒಟ್ಟು ದಾವೆಗಳ ಸಂಖ್ಯೆ 215.17 ಲಕ್ಷ. ಇತ್ಯರ್ಥ ಮಾಡಿದ ದಾವೆಯ ಮೊತ್ತ ರೂ.1.01 ಲಕ್ಷ ಕೋಟಿಗಳು.
ಎಲ್ಐಸಿಯು ವಿವಿಧ ಜನ ವಿಭಾಗಗಳ ಅಗತ್ಯಕ್ಕನುಸಾರವಾಗಿ ಹಲವು ವಿಮಾ ಯೋಜನೆಗಳು ಮಕ್ಕಳಿಗಾಗಿ, ನಿವೃತ್ತಿ ವೇತನ ಮತ್ತು ಆರೋಗ್ಯ ಯೋಜನೆಗಳನ್ನೊಳಗೊಂಡಿದೆ. ಸಮಾಜದ ತೀರಾ ಕೆಳಸ್ತರದ ಬಡತನದ ರೇಖೆಯಡಿ ಬದುಕುವವರಿಗಾಗಿ ಸೂಕ್ಷ್ಮ ವಿಮಾ ಯೋಜನೆ, ಪ್ರಧಾನ ಮಂತ್ರಿ ಜನಧನ ಯೋಜನೆ, ಜೀವನ ಜ್ಯೋತಿ ಬೀಮಾ ಯೋಜನೆ, ಆಮ್ ಆದ್ಮಿ ಬೀಮಾ ಯೋಜನೆಗಳನ್ನು ನಿರ್ವಹಿಸುವ ಮೂಲಕ ತನ್ನ ಸಾಮಾಜಿಕ ಬದ್ಧತೆ ತೋರುತ್ತಿದೆ.
ಜೂನ್ 19, 1956 ರಂದು ಭಾರತದ ಸಂಸತ್ತು ಭಾರತೀಯ ಜೀವ ವಿಮಾ ನಿಗಮ ರಚಿಸುವ ಭಾರತದ ಆಕ್ಟ್‍ಗೆ ಒಪ್ಪಿಗೆ ಕೊಟ್ಟಿತು. ಅದೇ ವರ್ಷ ಸೆಪ್ಟೆಂಬರ್‍ನಲ್ಲಿ ನಿಗಮ ಕಾರ್ಯ ಆರಂಭಮಾಡಿತು. ಇದು 245 ಖಾಸಗಿ ಜೀವ ವಿಮೆಗಾರರ ವ್ಯವಹಾರವನ್ನು ಮತ್ತು ಇತರ ಜೀವ ವಿಮಾ ಸೇವೆಗಳನ್ನು ನೀಡುತ್ತಿರುವ ಘಟಕಗಳನ್ನು ಒಟ್ಟು ಗೂಡಿಸಿತು. ಇದರಲ್ಲಿ 154 ಜೀವವಿಮಾ ಸಂಸ್ಥೆಗಳು, 16 ವಿದೇಶಿ ಕಂಪನಿಗಳು, 75 ಪ್ರಾವಿಡೆಂಟ್ ಕಂಪನಿಗಳನ್ನು ಒಳಗೊಂಡಿತ್ತು.
ಭಾರತದಲ್ಲಿ ಜೀವ ವಿಮೆಯ ವ್ಯವಹಾರದ ರಾಷ್ಟ್ರೀಕರಣವು ಜೀವ ವಿಮೆ ಸೇರಿದಂತೆ, ಕನಿಷ್ಟ 17 ಆರ್ಥಿಕ ಕ್ಷೇತ್ರಗಳಲ್ಲಿ ರಾಜ್ಯದ ನಿಯಂತ್ರಣವನ್ನು ವಿಸ್ತರಿಸುವ ನೀತಿಯಾಗಿತ್ತು. ಇದು 1956 ರ ಕೈಗಾರಿಕಾ ನೀತಿಯ ನಿರ್ಣಯದ ಒಂದು ಪರಿಣಾಮವಾಗಿತ್ತು. ಭಾರತದ ಆರ್ಥಿಕ ಸ್ಥಿತಿ, ವಿಶ್ವದ ಆರ್ಥಿಕ ಕುಸಿತಗಳಲ್ಲೂ ಸ್ಥಿರವಾಗಿದ್ದುದಕ್ಕೆ ಮುಖ್ಯ ಕಾಣವಾಗಿದೆ.
ಬಾರತದ ಮೇರು ಆರ್ಥಿಕ ಸಂಸ್ಥೆ ಭಾರತೀಯ ಜೀವವಿಮಾ ನಿಗಮಕ್ಕೆ ೨೦೧೬ ವಜ್ರ ಮಹೋತ್ಸವದ ವರ್ಷ. ಅದು ಈಗ ಅರವತ್ತು ವರ್ಷಗಳನ್ನು ಪೂರೈಸಿ 61ನೆಯ ವರ್ಷಕ್ಕೆ ಕಾಲಿಡುತ್ತಿದೆ. ಈ 6 ದಶಕಗಳಲ್ಲಿ ಅದು ದೇಶದ ಜನತೆಗೆ ವಿಮೆಯ ಭದ್ರತೆಯೊದಗಿಸುತ್ತಲೇ ದೇಶ ನಿರ್ಮಾಣಕ್ಕೆ ನೀಡಿರುವ ಕೊಡುಗೆ ಅದ್ವಿತೀಯವಾಗಿದೆ.
ನೆಪ್ಚೂನಿಯಮ್‍ನ ಸಂಶೋಧನೆ: ಯುರೇನಿಯಮ್ ವಿದಳನ ಕ್ರಿಯೆಗಳನ್ನು ಅರ್ಥಮಾಡಿಕೊಳ್ಳಲು ನಡೆಸಿದ ಪ್ರಯೋಗಗಳು ಮೊದಲನೆಯ ಯುರೇನಿಯಮ್ ಆಚೆಯ ಧಾತುವಿನ ಸಂಶೋಧನೆಗೆ ಕಾರಣವಾಯಿತು. ಮ್ಯಾಕ್‌ಮಿಲನ್ ಮತ್ತಿತರರು ಕ್ಯಾಲಿಫೋರ್ನಿಯ ವಿಶ್ವವಿದ್ಯಾಲಯದಲ್ಲಿ ವಿದಳನಕ್ರಿಯೆ ಕುರಿತ ಪ್ರಯೋಗಗಳನ್ನು ಮಾಡಿದಾಗ ಉತ್ಪನ್ನವಾದ ಪ್ರಮುಖ ಫಲಿತಗಳ ಪರಸ್ಪರ ಪಥಗಳನ್ನು ಅಳೆದರು. ಕ್ರಿಯೆಯ ಒಂದು ಫಲಿತದ ಅರ್ಧಾಯು 2.3 ದಿವಸಗಳಾಗಿದ್ದು ಅದು ಹೆಚ್ಚಾಗಿ ಹಿಮ್ಮರಳದೇ ವಿದಳಿಸುತ್ತಿರುವ ಯುರೇನಿಯಮ್ ಪರಮಾಣು ನ್ಯೂಟ್ರಾನನ್ನು ಸೆರೆಹಿಡಿದುದರ ಪರಿಣಾಮವಾಗಿರಬಹುದೆಂದು ಅನುಮಾನಿಸಿದರು. ಮ್ಯಾಕ್‌ಮಿಲನ್ ಮತ್ತು ಎಬೆಲ್ಸನ್ 1940ರಲ್ಲಿ ಈ ಉತ್ಪನ್ನ 93 ಪರಮಾಣು ಸಂಖ್ಯೆಯುಳ್ಳ ಧಾತುವಾಗಿರಬಹುದೆಂದೂ 289 ಬೀಟಕ್ಷಯವೇ ಇದರ ಕಾರಣವೆಂದೂ ತೀರ್ಮಾನಿಸಿದರು. ಪರಮಾಣು ಸಂಖ್ಯೆ 93 ಇರುವ ಈ ಧಾತುವಿಗೆ ನೆಪ್ಚೂನಿಯಮ್ ಎಂದು ಹೆಸರಿಟ್ಟರು .
ಎಡ್ವಿನ್ ಎಮ್. ಮೆಕ್‌ಮಿಲನ್ ಅಮೆರಿಕದ ಒಬ್ಬ ವಿಜ್ಞಾನಿ. ಯುರೇನಿಯಮ್ ಅತೀತ ಪರಮಾಣು ಸಂಖ್ಯೆ ಇದ್ದು ಆವರ್ತಕೋಷ್ಟಕದಲ್ಲಿ ಯುರೇನಿಯಮ್ ಆದ ಮೇಲೆ ಕಾಣಿಸಿಕೊಳ್ಳುವ ಧಾತುಗಳ ಸಂಶೋಧನೆ ಮತ್ತು ಅಭ್ಯಾಸಕ್ಕೋಸ್ಕರ 1951ರಲ್ಲಿ ಗ್ಲೆನ್ ಟಿ. ಸೀಬೋರ್ಗ್ ಜೊತೆ ರಸಾಯನವಿಜ್ಞಾನ ವಿಭಾಗದ ನೊಬೆಲ್ ಪಾರಿತೋಷಕ ಪಡೆದ ವಿಜ್ಞಾನಿ. ಇವರು ೧೯೪೦ ರಲ್ಲಿ ಪಿ.ಎಚ್.ಅಬೇಲ್ಸನ್ ಜತೆಗೂಡಿ ಯುರೇನಿಯಮ್ -೨೩೯ ನ್ನು ವಿದಳನ ಮಾಡಿ ನೆಪ್ಚೂನಿಯಮ್ ಮೂಲಧಾತುವನ್ನು ಕಂಡುಹಿಡಿದರು. ನೆಪ್ಚೂನಿಯಮ್ (ಪರಮಾಣು ಸಂಖ್ಯೆ
ಮತ್ತು ಪ್ಲೂಟೋನಿಯಮ್ ಧಾತುಗಳ ಸಂಶೋಧನೆಯಲ್ಲಿ ಮುಖ್ಯವಾದ ಪಾತ್ರವಹಿಸಿದ ಭೌತವಿಜ್ಞಾನಿ.
ಸಿಂಕ್ರೊಟ್ರಾನ್‍ನ ಉಪಜ್ಞೆ: ಮ್ಯಾಕ್‌ಮಿಲನ್ 1958ರಲ್ಲಿ ಕ್ಯಾಲಿಫೋರ್ನಿಯದ ಬರ್ಕ್ಲಿಯಲ್ಲಿ ವಿಕಿರಣ ಪ್ರಯೋಗಶಾಲೆಯ ನಿರ್ದೇಶಕರಾಗಿ ನೇಮಕಗೊಂಡರು. ಎರಡನೆಯ ಮಹಾಯುದ್ಧದ ವೇಳೆ ರೇಡಾರ್ ಸಂಶೋಧನೆಯಲ್ಲಿ ತೊಡಗಿದ್ದರು. ಲಾಸ್ ಅಲಮೋಸ್ ಪ್ರಯೋಗಶಾಲೆಯ ಸ್ಥಾಪನೆಯಲ್ಲಿ ಮುಖ್ಯಪಾತ್ರವಹಿಸಿದರು. ರಷ್ಯದ ವಿಜ್ಞಾನಿ ವ್ಲಾಡಿಮಿರ್ ವೆಕ್ಸ್‌ಲರ್ ಮತ್ತು ಮ್ಯಾಕ್‌ಮಿಲನ್ ಇಬ್ಬರೂ ಪ್ರತ್ಯೇಕವಾಗಿ ಸಿಂಕ್ರೊಟ್ರಾನ್ ಉಪಕರಣವನ್ನು ಉಪಜ್ಞಿಸಿದರು. ಇದರಿಂದಾಗಿ ಎಲೆಕ್ಟ್ರಾನ್ ಮತ್ತು ಇತರ ಮೂಲಕಣಗಳು ಅತ್ಯಧಿಕ ವೇಗದಿಂದ ಪರಮಾಣು ಕ್ರಿಯೆಯಲ್ಲಿ ಭಾಗವಹಿಸುವಂತಾಯಿತು. ಹೀಗೆ ಮೂಲಕಣಗಳ ಅಭ್ಯಾಸಕ್ಕೆ ಸಿಂಕ್ರೊಟ್ರಾನ್ ಒಂದು ಕೊಡುಗೆಯಾಯಿತು.
ಪ್ಲೂಟೋನಿಯಮ್‍ನ ಸಂಶೋಧನೆ: ಮ್ಯಾಕ್‌ಮಿಲನ್ ಮತ್ತು ಎಬೆಲ್ಸನ್ ಅವರ ಸಂಶೋಧನೆಯಿಂದ ನೆಪ್ಚೂನಿಯಮ್ ಸಹ ಬೀಟಕ್ಷಯಕ್ಕೆ ತುತ್ತಾಗುವುದು ಖಚಿತವಾಯಿತು. ಹೀಗೆ ಕ್ಷಯಿಸಿದಾಗ ಪರಮಾಣು ಸಂಖ್ಯೆ 94 ಇರುವ ಮುಂದಿನ ಧಾತು ದೊರಕುವ ಸಂಭವ ಹೆಚ್ಚಾಯಿತು. 1940ರಲ್ಲಿ ಸೀಬರ್ಗ್, ಮ್ಯಾಕ್‌ಮಿಲನ್, ಕೆನಡಿ ಮತ್ತು ವಾಲ್ ಅವರು ಯುರೇನಿಯಮ್ ಧಾತುವನ್ನು ಡ್ಯೂಟರಾನುಗಳಿಂದ ತಾಡಿಸಿದಾಗ ಹೊಸ ನೆಪ್ಚೂನಿಯಮ್ ಸಮಸ್ಥಾನಿ ಉಂಟಾಗಿ ಬೀಟ ಕ್ಷಯದಿಂದ ಪರಮಾಣು 94 ಉಳ್ಳ ಪ್ಲೂಟೋನಿಯಮ್ ಫಲಿಸಿತು.
ಅಮೆರಿಕದ ವೈಜ್ಞಾನಿಕ ಸಲಹಾಸಮಿತಿಯ ಸದಸ್ಯರಾಗಿದ್ದ ಮ್ಯಾಕ್‌ಮಿಲನ್ 1968ರಿಂದ 1971 ರ ತನಕ ರಾಷ್ಟ್ರೀಯ ವೈಜ್ಞಾನಿಕ ಅಕಾಡೆಮಿಯ ಅಧ್ಯಕ್ಷರಾಗಿದ್ದರು. 1963ರಲ್ಲಿ ಇವರಿಗೆ ಶಾಂತಿಗಾಗಿ ಪರಮಾಣು ಪಾರಿತೋಷಿಕವನ್ನು ಪ್ರದಾನಿಸಲಾಯಿತು. ಅಮೆರಿಕದ ಭೌತವಿಜ್ಞಾನ ಸಂಘದ ಫೆಲೋ ಆಗಿ ಚುನಾಯಿತರಾದರು. ಕ್ಯಾಲಿಫೋರ್ನಿಯದ ಬರ್ಕ್ಲಿಯ ಲಾರೆನ್ಸ್ ಪ್ರಯೋಗ ಶಾಲೆಯಲ್ಲಿ ಸಂಶೋಧನ ನಿರತರಾಗಿದ್ದರು .
ಲೋಹಗಳು ಇಲೆಕ್ಟ್ರಾನ್ ದಾನಿಗಳು ಆದುದರಿಂದ ಇವುಗಳು ವಿದ್ಯುತ್ ಧನೀಯ ವಾಗಿರುತ್ತದೆ.
ಸಾಮಾನ್ಯವಾಗಿ ಸಾರತೆ ಕಡಿಮೆ ಇರುವ ಆಮ್ಲಗಳಿಂದ ಹೈಡ್ರೋಜನ್ನ್ನು ಸ್ಥಾನ ಪಲ್ಲಟಗೊಳಿಸುತ್ತದೆ
ಲೋಹಗಳ ಆಕ್ಸೈಡ್ ಗಳು ಪ್ರತ್ಯಾಮ್ಲೀಯ ಗುಣವನ್ನು ಹೊದಿರುತ್ತವೆ. ಆದುದರಿಂದ ಕೆಂಪು ಲಿಟ್ಮಸ್ ನ್ನು ನೀಲಿ ಮಾಡುತ್ತದೆ.
ಲೋಹಗಳ ಆಕ್ಸೈಡ್ ಗಳು ಕೆಲವು ಜಲೀಯ ದ್ರಾವಣಗಳು ಸತುವಿನೊಂದಿಗೆ ವರ್ತಿಸಿ ಹೈಡ್ರೋಜನ್ ಅನಿಲವನ್ನು ಕೊಡುತ್ತದೆ.
ಲೋಹಗಳೋಡನೆ ಗಾಳಿಯ ವರ್ತನೆ: ಲೋಹದಿಂದ ಮಾಡಿದ ಅನೇಕ ವಸ್ತುಗಳು ಬಹುದಿನಗಳ ಕಾಲ ಗಾಳಿಗೆ ತೆರೆದಿಟ್ಟಾಗ ತಮ್ಮ ಹೊಳಪು ಮೇಲ್ಮೈ ಕಳೆದುಕೊಳ್ಳುತ್ತವೆ. ಅವುಗಳನ್ನು ಹುಣಿಸೆ ಹಣ್ಣು ಅಥವಾ ಸೌಮ್ಯ ಆಮ್ಲೀಯ ರಾಸಾಯನಿಕಗಳಿಂದ ಸ್ವಚ್ಚಗೊಳಿಸಬಹುದು. ಇದಕ್ಕೆ ಕಾರಣವೆಂದರೆ ಲೋಹಗಳು ಗಾಳಿಯಲ್ಲಿರುವ ಆಮ್ಲಜನಕದೊಂದಿಗೆ ವರ್ತಿಸಿ ಆಕ್ಸೈಡುಗಳಾಗಿ ವರ್ತಿಸುತ್ತದೆ. ಗಾಳಿಗೆ ಬಹುದಿನಗಳ ಕಾಲ ತೆರೆದಿಟ್ಟ ಅಲ್ಯೂಮಿನಿಯಂ ನ ಪಾತ್ರೆಯ ಮೇಲ್ಮೈ ಬಿಳಿ-ಬೂದಿ ಬಣ್ಣಕ್ಕೆ ತಿರುಗಿರುವುದನ್ನು ನೀವು ಗಮನಿಸಿರಬಹುದು. ಇದೇ ಕಾರಣಕ್ಕಾಗಿ ಲಿಂಬೆ ರಸ ಅಥವಾ ಹಣ್ಣಿನ ರಸವನ್ನಾಗಲೀ, ಉಪ್ಪಿನ ಕಾಯಿಯನ್ನಾಗಲೀ ಅಲ್ಯೂಮೀನಿಯಂ ಡಬ್ಬಿಗಳಲ್ಲಿ ಸಂಗ್ರಹಿಸಬಾರದು ಎಂದು ಹೇಳುತ್ತಾರೆ.
ಕೆಲವು ಲೋಹಗಳು ಉನ್ನತ ತಾಪದಲ್ಲಿ ನೈಟ್ರೋಜನ್ನಿನೊಂದಿಗೆ ವರ್ತಿಸಿ ಆಯಾ ನೈಟ್ರೈಡುಗಳನ್ನು ಕೊಡುತ್ತವೆ.
ಲೋಹಗಳು ಸಾಮಾನ್ಯವಾಗಿ ಹೈಡ್ರೋಜನ್ನಿನೊಂದಿಗೆ ವರ್ತಿಸಿ ಆಯಾ ಹೈಡ್ರೈಡುಗಳನ್ನು ಕೊಡುತ್ತದೆ.
ಲೋಹಗಳು ಸಾಮಾನ್ಯವಾಗಿ ಕ್ಲೋರಿನ್ನಿನೊಂದಿಗೆ ವರ್ತಿಸಿ ಆಯಾ ಕ್ಲೋರೈಡುಗಳನ್ನು ಕೊಡುತ್ತದೆ.
ಲೋಹಗಳು ಸಾಮಾನ್ಯವಾಗಿ ಗಂಧಕದೊಂದಿಗೆ ವರ್ತಿಸಿ ಆಯಾ ಸಲ್ಫೈಡುಗಳನ್ನು ಕೊಡುತ್ತದೆ.
ಲೋಹಗಳ ಮೇಲೆ ನೀರಿನ ವರ್ತನೆ: ಸಾಮಾನ್ಯವಾಗಿ ನಾವು ನೀರನ್ನು ಲೋಹಗಳ (ತಾಮ್ರದ ಹಂಡೆ, ಕಬ್ಬಿಣದ ನೀರಿನ ಹಂಡೆ, ಬೆಳ್ಳಿಯ ಲೋಟ, ತಾಮ್ರದ ತಂಬಿಗೆ. ಇತ್ಯಾದಿ)ಪಾತ್ರೆಯಲ್ಲಿಯೇ ಸಂಗ್ರಹಿಸುತ್ತೇವೆ. ಮತ್ತು ಆ ಪಾತ್ರೆಗಳಲ್ಲಿಯೇ ಕಾಯಿಸುತ್ತೇವೆ. ಇದರರ್ಥ ಲೋಹಗಳು ನೀರಿನೊಂದಿಗೆ ವರ್ತಿಸುವುದಿಲ್ಲ ಎಂಬುದಾಗಿದೆ. ಆದರೆ ಇದಕ್ಕೆ ಅಪವಾದವೆಂಬಂತೆ, ಸೋಡಿಯಂ ಲೋಹವು ನೀರಿನೊಂದಿಗೆ ಬಹಳ ದಿಢೀರನೇ ವರ್ತಿಸಿ ಸೋಡಿಯಂ ಹೈಡ್ರಾಕ್ಸೈಡ್ ನ್ನು ಉತ್ಪತ್ತಿಸುತ್ತದೆ. (ಎಚ್ಚರಿಕೆ: ತಣ್ಣೀರಿನಲ್ಲಿ ಸೋಡಿಯಂ ಲೋಹವನ್ನು ಹಾಕಿದರೆ ಆಸ್ಪೋಟಿಸುತ್ತದೆ.). ಆದರೆ ಮೇಗ್ನೀಶೀಯಂ ಲೋಹವು ಬಿಸಿ ನೀರಿನಲ್ಲಿ ವರ್ತಿಸಿ ಮೇಗ್ನೀಶಿಯಂ ಆಕ್ಸೈಡ್ ಉತ್ಪತ್ತಿಯಾಗುತ್ತದೆ. ಚಿನ್ನ ಮತ್ತು ಪ್ಲಾಟಿನಂ ಲೋಹವು ನೀರಿನೊಂದಿಗೆ ವರ್ತಿಸುವುದೇ ಇಲ್ಲ. ಆದುದರಿಂದ ಚಿನ್ನದ ಆಥವಾ ಲೋಹದ ಆಭರಣವನ್ನು ನೀರಿನಲ್ಲಾಗಲೀ, ಬಿಸಿ ನೀರಿನಲ್ಲಾಗಲೀ ತೊಳೆದು ಸ್ವಚ್ಛಗೊಳಿಸಬಹುದಾಗಿದೆ.
ಸಾರರಿಕ್ತ ಹೈಡ್ರೋಕ್ಲೋರಿಕ್ ಆಮ್ಲದೊಡನೆ ಸತು, ಅಲ್ಯೂಮಿನಿಯಂ, ಮೇಗ್ನಶೀಯಂ ಮುಂತಾದ ಲೋಹಗಳು ವರ್ತಿಸಿ ಲೋಹದ ಕ್ಲೋರೈಡುಗಳು ರೂಪುಗೊಳ್ಳುತ್ತದೆ ಮತ್ತು ಹೈಡ್ರೋಜನ್ ಅನಿಲ ಬಿಡುಗಡೆಗೊಳ್ಳುತ್ತದೆ
ಸಾರರಿಕ್ತ ಸಲ್ಪ್ಯೂರಿಕ್ ಆಮ್ಲದೊಡನೆ ಸತು, ಮೇಗ್ನೀಶೀಯಂ, ಕಬ್ಬಿಣ ಮುಂತಾದ ಆಮ್ಲಗಳು ವರ್ತಿಸಿ ಆಯಾ ಸಲ್ಪೇಟುಗಳನ್ನು ಉಂಟುಮಾಡಿ ಹೈಡ್ರೋಜನ್ ಅನಿಲವನ್ನು ಬಿಡುಗಡೆಗೊಳಿಸುತ್ತದೆ.
ಸಾರರಿಕ್ತ ನೈಟ್ರಿಕ್ ಆಮ್ಲವೂ ಕೂಡಾ ಸತು, ಮೇಗ್ನಿಶೀಯಂ, ಕಬ್ಬಿಣ ಮುಂತಾದ ಲೋಹಗಳೊಂದಿಗೆ ವರ್ತಿಸಿ ಆಯಾ ನೈಟ್ರೇಟುಗಳನ್ನು ಉಂಟುಮಾಡಿ ಹೈಡ್ರೋಜನ್ನ ಅನಿಲವನ್ನು ಬಿಡುಗಡೆಗೊಳಿಸುತ್ತದೆ.(ಕಬ್ಬಿಣ ಅಥವಾ ಅಲ್ಯೂಮಿನಿಯಂ ಲೋಹದ ತುಂಡನ್ನು ಸಾರಯುತ ನೈಟ್ರಿಕ್ ಆಮ್ಲದಲ್ಲಿ ಮುಳುಗಿಸಿದಾಗ ಯಾವುದೇ ಪರಿವರ್ತನೆ ಉಂಟಾಗುವುದಿಲ್ಲ, ಏಕೆಂದರೆ ನೈಟ್ರಿಕ್ ಆಮ್ಲದಲ್ಲಿದ್ದಾಗ ಕಬ್ಬಿಣ ಅಥವಾ ಅಲ್ಯೂಮಿನಿಯಂ ಲೋಹದ ಆಕ್ಸೈಡುಗಳ ಮೇಲ್ಮೈ ಪದರ ಉಂಟಾಗಿ ಅವು ನಿಷ್ಕ್ರಿಯವಾಗುತ್ತವೆ.)
ಲೋಹಗಳ ಸ್ಥಾನಪಲ್ಲಟ ಕ್ರಿಯೆಗಳು: ತಾಮ್ರದ ಸಲ್ಫೇಟ್ ದ್ರಾವಣದಲ್ಲಿ ಕಬ್ಬಿಣವು ವರ್ತಿಸಿ ಕಬ್ಬಿಣದ ಸಲ್ಪೇಟ್ ಹಾಗೂ ತಾಮ್ರವು ಉತ್ಪಾದನೆಗೊಳ್ಳುತ್ತದೆ. ಹೀಗೆ ಹಲವಾರು ಲೋಹಗಳ ಸ್ಥಾನಪಲ್ಲಟ ಕ್ರಿಯೆಯನ್ನು ಗಮನಿಸಬಹುದಾಗಿದೆ.
ಲೋಹಗಳು ಪ್ರಾಚೀನ ಕಾಲದಿಂದಲೂ ಬಳಕೆಯಲ್ಲಿವೆ. ಬಹುಶ:ಕಬ್ಬಿಣ ಪ್ರಾಚೀನರಿಗೆ ತಿಳಿದಿದ್ದ ಮೊದಲ ಲೋಹ. ಚಿನ್ನ ಕ್ರಿ.ಪೂ.೩೫೦೦ ರಷ್ಟು ಹಿಂದೆಯೇ ಬಳಕೆಯಲ್ಲಿದ್ದ ಬಗ್ಗೆ ಮೆಸಪಟೋಮಿಯದಲ್ಲಿ ಕುರುಹುಗಳು ದೊರೆತಿವೆ. ಬೆಳ್ಳಿ ಕೂಡಾ ಕ್ರಿಸ್ತ ಪೂರ್ವದಲ್ಲಿಯೇ ಬಳಕೆಯಲ್ಲಿದ್ದ ಇನ್ನೊಂದು ಲೋಹ. ತಾಮ್ರ ಪಾತ್ರೆಗಳನ್ನು ಮಾಡಲು, ಆಯುಧಗಳನ್ನು ತಯಾರಿಸಲು ಉಪಯೋಗಿಸಲ್ಪಡುತ್ತಿತ್ತು. ಕಬ್ಬಿಣ, ಉಕ್ಕು,ಅಲ್ಯುಮಿನಿಯಮ್ ನಿರ್ಮಾಣ ಕಾರ್ಯದಲ್ಲಿ ಬಹಳ ಹಿಂದಿನಿಂದಲೂ ಉಪಯೋಗಲ್ಲಿರುವ ಲೋಹಗಳಲ್ಲಿ ಪ್ರಮುಖವಾಗಿವೆ.
ಲೋಹ ಎಂದರೆ ರಸಾಯನಶಾಸ್ತ್ರ ದಲ್ಲಿ ಮೂಲಧಾತುಗಳಲ್ಲಿ ಒಂದು ಪ್ರಕಾರ. ಸುಮಾರು ಎಂಬತ್ತು ಶೇಕಡಾ ಮೂಲಧಾತುಗಳು ಲೋಹಗಳ ವರ್ಗಕ್ಕೆ ಸೇರುತ್ತವೆ. ಲೋಹಗಳು ಇತರೆ ಮೂಲಧಾತುಗಳಿಗಿಂತ ಹಲವಾರು ರೀತಿಯಲ್ಲಿ ಭಿನ್ನವಾಗಿವೆ. ಲೋಹಗಳಿಗೆ ಹೊಳಪು ಇದೆ. ಹೆಚ್ಚಿನ ಲೋಹಗಳು ಬೆಳಕನ್ನು ಪ್ರತಿಫಲಿಸುತ್ತವೆ. ಇವುಗಳು ಶಾಖ ಹಾಗೂ ವಿದ್ಯುತ್ ನ ಉತ್ತಮ ವಾಹಕಗಳು. ಇವುಗಳನ್ನು ತೆಳು ಹಾಳೆಗಳನ್ನಾಗಿ ಪರಿವರ್ತಿಸಬಹುದು ಹಾಗೂ ಉದ್ದವಾದ ಸರಿಗೆಗಳನ್ನಾಗಿಸಬಹುದು.
ನಿಖರವಾದ ಆವರ್ತಕ ಕೋಷ್ಟಕದಲ್ಲಿ ಲೋಹಾಭಗಳು 'ಪಿ' ಬ್ಲಾಕ್ ನ ಕರ್ಣದುದ್ದಕ್ಕೂ ಕಂಡು ಬರುತ್ತವೆ. ಈ ಗುಂಪು ಬೋರಾನ್ ನಿಂದ ಆರಂಭವಾಗಿ ಆರಂಭವಾಗಿ ಆಸ್ಟಾಟಿನ್ ನೊಂದಿಗೆ ಮುಕ್ತಾಯಗೊಳ್ಳುತ್ತದೆ. ಆದರೆ ಕೆಲವೊಂದು ಆವರ್ತಕ ಕೋಷ್ಠಕಗಳು ಲೋಹಗಳು ಮತ್ತು ಅಲೋಹಗಳ ಮಧ್ಯೆ ಇವುಗಳನ್ನು ಪ್ರತ್ಯೇಕಿಸುವ ಗೆರೆಯನ್ನು ಹೊಂದಿರುತ್ತವೆ. ಲೋಹಾಭಗಳು ಈ ಗೆರೆಯ ಪಕ್ಕದಲ್ಲಿ ಇರತ್ತವೆ.
ಕತ್ರಿನಾ ಚಂಡಮಾರುತವು 2005ರ ಆಗಸ್ಟ್ 23ರಲ್ಲಿ ಬಹಮಾಸ್ನಲ್ಲಿ ಹುಟ್ಟಿಕೊಂಡು, ದಕ್ಷಿಣ ಫ್ಲೋರಿಡಾಕ್ಕೆ ತೀವ್ರತೆ 1ರ ಚಂಡಮಾರುತವಾಗಿ ಸಾಗಿತು. ಅಲ್ಲಿ ಕೆಲವು ಸಾವುಗಳಿಗೆ ಮತ್ತು ಪ್ರವಾಹಕ್ಕೆ ಕಾರಣವಾದ ಇದು ನಂತರ ಗಲ್ಫ್ ಆಫ್ ಮೆಕ್ಸಿಕೊದಲ್ಲಿ ತೀವ್ರವಾಗಿ ಪ್ರಬಲಗೊಂಡಿತು. ಚಂಡಮಾರುತವು ಅದರ ಎರಡನೇ ಭೂಸ್ಪರ್ಶವನ್ನು ಆಗ್ನೇಯ ಲೂಸಿಯಾನದಲ್ಲಿ ಆಗಸ್ಟ್ 29ರ ಸೋಮವಾರದಂದು ಬೆಳಗ್ಗೆ ತೀವ್ರತೆ 3 ಆಗಿ ಮಾಡುವ ಮೊದಲು ದುರ್ಬಲಗೊಂಡಿತು. ಇದು ಗಲ್ಫ್ ಕರಾವಳಿಯಾದ್ಯಂತ ಕೇಂದ್ರ ಫ್ಲೋರಿಡಾದಿಂದ ಟೆಕ್ಸಾಸ್‌ವರೆಗೆ ತೀವ್ರ ಹಾನಿಯನ್ನು ಉಂಟುಮಾಡಿತು. ಇವೆಲ್ಲವೂ ಹೆಚ್ಚಾಗಿ ಚಂಡಮಾರುತದ ಹಠಾತ್ ಉಲ್ಬಣದ ಕಾರಣದಿಂದ ಆಯಿತು. ಅತಿಹೆಚ್ಚಿನ ಪ್ರಾಣ ಹಾನಿಯು ನ್ಯೂ ಓರ್ಲಿಯನ್ಸ್‌, ಲೂಸಿಯಾನದಲ್ಲಿ ಸಂಭವಿಸಿತು. ಹೆಚ್ಚಿನ ಸಂದರ್ಭಗಳಲ್ಲಿ ಚಂಡಮಾರುತವು ಒಳನಾಡಿಗೆ ಪ್ರವೇಶಿಸಿದ ನಂತರ ಪ್ರವಾಹತಡೆ ವ್ಯವಸ್ಥೆಯು ಮಹಾದುರಂತವಾಗಿ ವಿಫಲಗೊಂಡಿದುದರಿಂದ ಈ ಪ್ರದೇಶಗಳು ಪ್ರವಾಹದಿಂದ ಕೊಚ್ಚಿಹೋದುದರಿಂದ ಈ ಹಾನಿ ಉಂಟಾಯಿತು. ಅಂತಿಮವಾಗಿ 80%ನಷ್ಟು ನಗರ ಮತ್ತು ಹತ್ತಿರದ ಪ್ಯಾರಿಷ್‌ಗಳ ವಿಶಾಲ ಪ್ರದೇಶಗಳು ಪ್ರವಾಹದಿಂದ ಮುಳುಗಿದವು ಹಾಗೂ ಪ್ರವಾಹದ ನೀರು ಕೆಲವು ವಾರಗಳವರೆಗೆ ಹಾಗೆಯೇ ಉಳಿದುಕೊಂಡಿತ್ತು.
ಅತಿ ಹೆಚ್ಚಿನ ಸಂಪತ್ತು ನಷ್ಟವು ಮಿಸಿಸಿಪ್ಪಿ ಕಡಲ ಕಿನಾರೆಯ ನಗರಗಳಂತಹ ಕರಾವಳಿ ಪ್ರದೇಶಗಳಲ್ಲಿ ಕಂಡುಬಂದಿತು. ಇಲ್ಲಿ ಈ ಚಂಡಮಾರುತವು ದೋಣಿಗಳನ್ನು ಮತ್ತು ಮೋಜಿನ ನೌಕಾಗೃಹಗಳನ್ನು ಕಟ್ಟಡಗಳಿಗೆ ಬಲವಾಗಿ ಬಡಿಯುವಂತೆ ಮಾಡಿ, ಕಾರುಗಳನ್ನು ಮತ್ತು ಮನೆಗಳನ್ನು ಒಳಪ್ರದೇಶಕ್ಕೆ ತಳ್ಳಿ, ಕರಾವಳಿಯಿಂದ 6–12 ಮೈಲುಗಳಷ್ಟು ದೂರ ನೀರಿನಿಂದ ಆವರಿಸುವಂತೆ ಮಾಡಿ, ಸುಮಾರು 90%ನಷ್ಟು ಭಾಗವನ್ನು ಪ್ರವಾಹದಿಂದ ಮುಳುಗಿಸಿತು.
ಆಗಸ್ಟ್‌ 26ರಲ್ಲಿ ಮಿಸಿಸಿಪ್ಪಿ ರಾಜ್ಯವು ಚಂಡಮಾರುತದ ಭೂಕುಸಿತದ ಪೂರ್ವಸಿದ್ಧತೆಗಾಗಿ ಅದರ ನ್ಯಾಷನಲ್ ಗಾರ್ಡ್‌ಅನ್ನು ಕ್ರಿಯಾತ್ಮಕಗೊಳಿಸಿತು. ಹೆಚ್ಚುವರಿಯಾಗಿ, ರಾಜ್ಯ ಸರಕಾರವು ಮರುದಿನವೇ ಅದರ ತುರ್ತು ಕಾರ್ಯಚಟುವಟಿಕೆಯ ಕೇಂದ್ರವನ್ನು ಸಕ್ರಿಯಗೊಳಿಸಿತು ಹಾಗೂ ಸ್ಥಳೀಯ ಸರಕಾರಗಳು ಸ್ಥಳಾಂತರಿಸುವ ಆದೇಶ ಪ್ರಕಟಿಸುವುದನ್ನು ಆರಂಭಿಸಿದವು. ಆಗಸ್ಟ್‌ 28ರ 7:00 . ಹೊತ್ತಿಗೆ, 11 ಕೌಂಟಿಗಳು ಮತ್ತು ಹನ್ನೊಂದು ನಗರಗಳು ಸ್ಥಳಾಂತರಿಸುವ ಆದೇಶಗಳನ್ನು ಪ್ರಕಟಿಸಿದವು. ಮರುದಿನ ಬೆಳಿಗ್ಗೆ ಈ ಸಂಖ್ಯೆಯು 41 ಕೌಂಟಿಗಳಿಗೆ ಮತ್ತು 61 ನಗರಗಳಿಗೆ ಏರಿತು. 57 ತುರ್ತು ಆಶ್ರಯ ತಾಣಗಳನ್ನು ಕರಾವಳಿ ಸಮುದಾಯಗಳಿಗಾಗಿ ಸ್ಥಾಪಿಸಲಾಯಿತು. 31 ಹೆಚ್ಚುವರಿ ಆಶ್ರಯ ಸ್ಥಾನಗಳನ್ನು ಅವಶ್ಯಕವಿರುವವರಿಗಾಗಿ ಮುಕ್ತವಾಗಿರಿಸಲಾಯಿತು.
ಲೂಸಿಯಾನದ ಚಂಡಮಾರುತದ ಅಪಾಯ ಜಾಗದಿಂದ ಸ್ಥಳಾಂತರಿಸುವ ಯೋಜನೆಗಳು ಸ್ಥಳೀಯ ಸರಕಾರಗಳಿಗೆ ಕರಾವಳಿಯಾದ್ಯಂತದ ಮತ್ತು ಹತ್ತಿರ ಪ್ರದೇಶದ ಜನರರನ್ನು ಉಷ್ಣವಲಯದ ಚಂಡಮಾರುತ-ಪ್ರಭಾವಿ ಗಾಳಿಯು ಆರಂಭವಾಗುವುದಕ್ಕಿಂತ 50 ಗಂಟೆಗಳ ಮೊದಲು ಮ‌ೂರು ಹಂತಗಳಲ್ಲಿ ಸ್ಥಳಾಂತರಿಸುವಂತೆ ಸೂಚಿಸಿದವು. ಹಂತ ರ ಪ್ರದೇಶಗಳ ಜನರನ್ನು ಉಷ್ಣವಲಯದ ಚಂಡಮಾರುತದ ಗಾಳಿಯು ಆರಂಭವಾಗುವ 40 ಗಂಟೆಗಳ ಮೊದಲು ಸ್ಥಳಾಂತರಿಸಬೇಕು ಹಾಗೂ ಹಂತ ರ ಪ್ರದೇಶದವರನ್ನು ಅಂತಹ ಗಾಳಿ ಆರಂಭವಾಗುವುದಕ್ಕಿಂತ 30 ಗಂಟೆಗಳ ಮೊದಲು ಸ್ಥಳಾಂತರಿಸಬೇಕು.
ಮನೆಯ ನೆರವನ್ನು 700,000ಕ್ಕಿಂತಲೂ ಹೆಚ್ಚು ಕುಟುಂಬಗಳಿಗೆ ಮತ್ತು ವ್ಯಕ್ತಿಗಳಿಗೆ ಒದಗಿಸಿತು. ಆದರೂ ಓರ್ಲಿಯನ್ಸ್‌ ಪ್ಯಾರಿಷ್‌ನಲ್ಲಿ ಕೇಳಿದುದರಲ್ಲಿ ಕೇವಲ ಐದನೇ-ಒಂದು ಭಾಗದಷ್ಟು ಮೋಟಾರುಮನೆಗಳನ್ನು ಮಾತ್ರ ಪೂರೈಸಲಾಗಿತ್ತು. ಉಳಿದ ಅಪಾರ ಸಂಖ್ಯೆಯ ಮನೆಗಳು ನ್ಯೂ ಓರ್ಲಿಯನ್ಸ್‌ ನಗರದಲ್ಲಿ ಕೊರತೆಯಾಗಿದ್ದವು. ಅನೇಕ ಸ್ಥಳೀಯ ಪ್ರದೇಶಗಳು ಮೋಟಾರುಮನೆಗಳಿಗೆ ಅವಕಾಶ ಕೊಡುವುದಿಲ್ಲವೆಂದು ಘೋಷಿಸಿದವು. ಮತ್ತೆ ಕೆಲವು ಪ್ರದೇಶಗಳು ಮೋಟಾರುಮನೆಗಳನ್ನು ಸ್ಥಾಪಿಸುವ ಪ್ರಯೋಜನವನ್ನು ಹೊಂದಿರಲಿಲ್ಲ. ಹೆಚ್ಚುವರಿ ಮನೆಗಳನ್ನು ಒದಗಿಸುವುದಕ್ಕಾಗಿ, ಕತ್ರಿನಾದಿಂದಾಗಿ ಮನೆಗಳನ್ನು ಕಳೆದುಕೊಂಡ 12,000 ಜನರ ಮತ್ತು ಕುಟುಂಬಗಳ ಹೋಟೆಲ್‌ ಖರ್ಚನ್ನೂ 2006ರ ಫೆಬ್ರವರಿ 7ರವರೆಗೆ ಹೋಟೆಲ್ ಖರ್ಚಿನ ವ್ಯಾಪ್ತಿಯ ಕೊನೆಗೆ ಅಂತಿಮ ವಾಯಿದೆಯನ್ನು ನೀಡುವವರೆಗೆ ಪಾವತಿಸಿತು. ಈ ವಾಯಿದೆಯ ನಂತರ ಹೋಟೆಲ್‌ಗಳಿಗೆ ನೇರವಾಗಿ ಪಾವತಿಸದಿದ್ದರೂ, ಸ್ಥಳಾಂತರಿತರು ಕೊಠಡಿಗಳ ಬಾಡಿಗೆಗೆ, ಹೆಚ್ಚುವರಿಯಾಗಿ ಹೋಟೆಲ್‌ನಲ್ಲಿ ತಂಗಲು ಅಥವಾ ಅವರ ನಾಶವಾದ ಮನೆಗಳನ್ನು ಪುನಃ ನಿರ್ಮಿಸಲು ಫೆಡರಲ್‌ನಿಂದ ನೆರವನ್ನು ಪಡೆದರು. 2010ರ ಮಾರ್ಚ್ 30ರಲ್ಲಿ ಲೂಸಿಯಾನ ಮತ್ತು ಮಿಸಿಸಿಪ್ಪಿಯಲ್ಲಿ 260 ಕುಟುಂಬಗಳು ಮತ್ತೂ -ಒದಗಿಸಿದ ಮೋಟಾರುಮನೆಗಳಲ್ಲಿ ಜೀವಿಸುತ್ತಿದ್ದರು.
ಆಗಸ್ಟ್‌ 29ರಲ್ಲಿ ಕತ್ರಿನಾ ಚಂಡಮಾರುತವು ಲೂಸಿಯಾನದ ಬುರಾಸ್-ಟ್ರಿಯಂಫ್‌‌ನ ಹತ್ತಿರ 125 ವಾಯುವೇಗದೊಂದಿಗೆ ತೀವ್ರತೆ 3ರ ಚಂಡಮಾರುತವಾಗಿ ಭೂಕುಸಿತವನ್ನುಂಟುಮಾಡಿತು. ಇದು ತೀವ್ರತೆ 4ರ ಪ್ರಬಲತೆಯಿಂದ ಆಗಷ್ಟೇ ದುರ್ಬಲವಾಗಿದ್ದುದರಿಂದ ಮತ್ತು ಗರಿಷ್ಠ ಗಾಳಿಯ ತ್ರಿಜ್ಯವು ದೊಡ್ಡದಾಗಿದ್ದುದರಿಂದ, ತೀವ್ರತೆ 4ರ ಪ್ರಬಲತೆಯ ಉಳಿದ ಗಾಳಿಯು ಹೆಚ್ಚಿನ ಆಗ್ನೇಯ ಲೂಸಿಯಾನದ ಮೇಲೆ ಪರಿಣಾಮ ಬೀರುವ ಸಾಧ್ಯತೆ ಇತ್ತು. ಮಿಸಿಸಿಪ್ಪಿಯಲ್ಲಿನ ಚಂಡಮಾರುತದ ಹಠಾತ್ ಉಲ್ಬಣದ ಪೂರ್ವ ಪಥದ ಪ್ರಭಾವವು ಹೆಚ್ಚಾಗಿದ್ದರೂ, ಪರಿಣಾಮಕಾರಿಯಾದ ಉಲ್ಬಣವೊಂದು ಲೂಸಿಯಾನ ಕರಾವಳಿಯ ಮೇಲೆ ಅಪ್ಪಳಿಸಿತು. ಈ ಉರುಬಿನ ಎತ್ತರದ ಬಗ್ಗೆ ಮಾಹಿತಿಯ ಕೊರತೆಯಿಂದ ಸರಿಯಾಗಿ ತಿಳಿದಿಲ್ಲ. ಆದರೂ ಪ್ಲ್ಯಾಕ್ವೆಮಿನ್ಸ್‌ ಪ್ಯಾರಿಶ್‌ನ ಉಬ್ಬರವಿಳಿತ ಮಾಪಕವೊಂದು ಈ ಚಂಡಮಾರುತದ ಉಬ್ಬರವಿಳಿತವು 14 ಅಡಿ ಯನ್ನು ಮೀರಿದೆ ಎಂದು ಸೂಚಿಸಿದೆ ಹಾಗೂ 12-ಅಡಿ ಚಂಡಮಾರುತ ಉಲ್ಬಣವು ಗ್ರ್ಯಾಂಡ್ ಇಸ್ಲೆಯಲ್ಲಿ ದಾಖಲಿಸಿದೆ. ಕತ್ರಿನಾ ಚಂಡಮಾರುತವು ಕೊನೆಯ ಭೂಕುಸಿತವನ್ನು ಪರ್ಲ್ ನದಿ ಮುಖದ ಹತ್ತಿರ, ಬಿರುಗಾಳಿಯ ಕೇಂದ್ರವು ಲೂಸಿಯಾನದ ಸೇಂಟ್ ಟ್ಯಾಮನಿ ಪ್ಯಾರಿಶ್ ಮತ್ತು ಮಿಸಿಸಿಪ್ಪಿಯ ಹ್ಯಾನ್ಕಾಕ್ ಕೌಂಟಿಯಲ್ಲಿ ವ್ಯಾಪಿಸಿಕೊಂಡು, ಆಗಸ್ಟ್‌ 29ರ ಬೆಳಿಗ್ಗೆ 9:45 ಹೊತ್ತಿಗೆ ಮಾಡಿತು.
ಫೆಡರಲ್ ಕಾನೂನಿಗೆ ಅನುಗುಣವಾಗಿ, ಅಧ್ಯಕ್ಷ ಜಾರ್ಜ್ . ಬುಶ್‌ ಡಿಪಾರ್ಟ್ಮೆಂಟ್ ಆಫ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿಯ ಕಾರ್ಯದರ್ಶಿ ಮೈಕೆಲ್ ಚೆರ್ಟಾಫ್‌‌ಗೆ ಫೆಡರಲ್ ಪ್ರತಿಕ್ರಿಯೆಯಲ್ಲಿ ಸಹಭಾಗಿಯಾಗುವಂತೆ ನಿರ್ದೇಶನ ನೀಡಿದನು. ಗಲ್ಫ್ ಕರಾವಳಿ ಪ್ರದೇಶದಲ್ಲಿನ ಎಲ್ಲಾ ಫೆಡರಲ್ ಪ್ರತಿಕ್ರಿಯೆ ಮ‌ೂಲಗಳ ಮತ್ತು ಸೈನ್ಯಗಳ ಪರಿಣಾಮಕಾರಿಯಾದ ಕಾರ್ಯಾಚರಣೆಗಾಗಿ ಮತ್ತು ಸುಸಂಘಟನೆಗಾಗಿ ಚೆರ್ಟಾಫ್‌, ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿಯ ಮುಖ್ಯಸ್ಥನಾದ ಮೈಕೆಲ್ . ಬ್ರೌವ್ನ್‌‌‌ನನ್ನು ಮುಖ್ಯ ಫೆಡರಲ್ ಅಧಿಕಾರಿಯಾಗಿ ನೇಮಿಸಿದನು. ಯೋಜನೆ ಮತ್ತು ಸಹಭಾಗಿತ್ವಗಳಿಂದ ಕೆಲವು ಮಂದಿ ಕೊರತೆಯನ್ನು ಅನುಭವಿಸಿದುದಕ್ಕಾಗಿ ಅಧ್ಯಕ್ಷ ಮತ್ತು ಕಾರ್ಯದರ್ಶಿ ಚೆರ್ಟಾಫ್‌‌ ಆರಂಭದಲ್ಲಿ ಕಡುವಾದ ಟೀಕೆಗೊಳಗಾದರು. ಗವರ್ನರ್‌ ಬ್ಲ್ಯಾಂಕೊ ಸಹ ಅವರ ವಿಶೇಷ ಕಾರ್ಯಾಚರಣೆಗಳನ್ನು ವಿರೋಧಿಸಿದಳು. ಎಂಟು ದಿನಗಳ ನಂತರ, ಬ್ರೌವ್ನ್‌ನನ್ನು ವಾಷಿಂಗ್ಟನ್‌ಗೆ ಮತ್ತೆ ಕರೆಸಲಾಯಿತು ಹಾಗೂ ಕೋಸ್ಟ್ ಗಾರ್ಡ್‌ನ ಉಪ ಅಡ್ಮಿರಲ್ ಥ್ಯಾಡ್ . ಅಲ್ಲೆನ್‌ ಅವನನ್ನು ಚಂಡಮಾರುತ ಪರಿಹಾರ ಕಾರ್ಯಾಚರಣೆಗಳ ಮುಖ್ಯಸ್ಥನಾಗಿ ನೇಮಿಸಿದನು. ಪುನಃಕರೆದ ಮ‌ೂರು ದಿನಗಳ ನಂತರ, ಮೈಕೆಲ್ . ಬ್ರೌವ್ನ್‌‌ ಅಧ್ಯಕ್ಷ ಬುಶ್‌ರಿಂದ ಹೊಗಳಿಕೆಯನ್ನು ಪಡೆದ ನಂತರವೂ ನ ನಿರ್ದೇಶಕ ಹುದ್ದೆಗೆ ರಾಜಿನಾಮೆ ನೀಡಿದನು.
ಕತ್ರಿನಾದ ಚಂಡಮಾರುತ-ಉಲ್ಬಣವು ಮೆಟ್ರೊ ನ್ಯೂ ಓರ್ಲಿಯನ್ಸ್‌ಅನ್ನು ರಕ್ಷಿಸುವ ಫೆಡರಲ್ ವಿಧಾನದಿಂದ ನಿರ್ಮಿಸಿದ ಪ್ರವಾಹ ತಡೆ ವ್ಯವಸ್ಥೆಯ 53 ಪ್ರವಾಹ ತಡೆಗಳು ಮುರಿಯುವಂತೆ ಮಾಡಿತು ಮತ್ತು 40 ಅರ್ಪೆಂಟ್ ಕಾಲುವೆ ಪ್ರವಾಹ ತಡೆಗಳ ವಿಫಲತೆಗೆ ಕಾರಣವಾಯಿತು. ಕತ್ರಿನಾ ಚಂಡಮಾರುತವು ಮೆಟ್ರೊ ನ್ಯೂ ಓರ್ಲಿಯನ್ಸ್‌ನ ಪೂರ್ವ ದಿಕ್ಕಿನೆಡೆಗೆ ಸಾಗಿದಾಗ ನಗರದ ಹೆಚ್ಚುಕಡಿಮೆ ಎಲ್ಲಾ ಪ್ರವಾಹ ತಡೆಗಳು ಛಿದ್ರವಾದವು. ಈ ರೀತಿಯ ಛಿದ್ರವಾಗುವಿಕೆಯು ನ್ಯೂ ಓರ್ಲಿಯನ್ಸ್‌ ಮತ್ತು ಸುತ್ತಮುತ್ತಲಿನ ಪ್ರದೇಶಗಳಲ್ಲೂ ವಿಶೇಷವಾಗಿ ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌ನಲ್ಲೂ ಕಂಡುಬಂದವು. ಮಿಸಿಸಿಪ್ಪಿ ರಿವರ್ ಗಲ್ಫ್ ಔಟ್ಲೆಟ್‌ ಅದರ ಪ್ರವಾಹ ತಡೆಗಳನ್ನು ಸರಿಸುಮಾರು 20 ಸ್ಥಳಗಳಲ್ಲಿ ಭೇದಿಸಿ, ಪೂರ್ವ ನ್ಯೂ ಓರ್ಲಿಯನ್ಸ್‌, ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌ ಮತ್ತು ಪ್ಲ್ಯಾಕ್ವೆಮಿನ್ಸ್‌ ಪ್ಯಾರಿಷ್‌‌ನ ಪೂರ್ವ ತೀರದ ಹೆಚ್ಚಿನ ಪ್ರದೇಶಗಳನ್ನು ನೀರಿನಲ್ಲಿ ಮುಳುಗಿಸಿತು. ನಗರದಲ್ಲಿನ ಪ್ರಮುಖ ಪ್ರವಾಹ ತಡೆ ಛೇದನಗಳೆಂದರೆ - 17ತ್ ಸ್ಟ್ರೀಟ್ ಕಾಲುವೆ ಪ್ರವಾಹ ತಡೆ, ಲಂಡನ್ ಅವೆನ್ಯೂ ಕಾಲುವೆ ಹಾಗೂ ಸರಿಸುಮಾರು 80%ನಷ್ಟು ನಗರವನ್ನು ನೀರಿನಲ್ಲಿ ಮುಳುಗಿಸಿದ ವಿಸ್ತಾರವಾದ, ನೌಕಾಸಂಚಾರ ಯೋಗ್ಯ ಇಂಡಸ್ಟ್ರಿಯಲ್ ಕಾಲುವೆ.
ಆರಂಭಿಕ ಭೂಕುಸಿತವನ್ನು ಲೂಸಿಯಾನದಲ್ಲಿ ಮಾಡಿದ ಕತ್ರಿನಾವು ಅದರ ಅಂತಿಮ ಭೂಕುಸಿತವನ್ನು ರಾಜ್ಯದ ಗಡಿ ಪ್ರದೇಶದ ಹತ್ತಿರ ಮಾಡಿತು ಹಾಗೂ ಬಿರುಗಾಳಿಯ ಕೇಂದ್ರವು ಬೇ ಸೇಂಟ್ ಲೂಯಿಸ್ ಮತ್ತು ವೇವ್‌ಲ್ಯಾಂಡ್ ನಗರಗಳ ಕಡೆಗೆ ತೀವ್ರತೆ 3ರ ಚಂಡಮಾರುತವಾಗಿ 120 ವಾಯುವೇಗದೊಂದಿಗೆ ಸಾಗಿತು. ಕತ್ರಿನಾದ ಪ್ರಬಲವಾದ ನಾಲ್ಕೂ ದಿಕ್ಕುಗಳಲ್ಲಿ ಬೀಸುವ ಬಿರುಗಾಳಿಯು ಪಶ್ಚಿಮ ಮತ್ತು ಕೇಂದ್ರ ಮಿಸಿಸಿಪ್ಪಿ ಕರಾವಳಿಯೆಡೆಗೆ ಸಾಗಿತು. ಇದರಿಂದ ಪ್ರಬಲ 27-ಅಡಿ ಚಂಡಮಾರುತ-ಉಲ್ಬಣವು ಉಂಟಾಗಿ ಅದು ಅನೇಕ ಪ್ರದೇಶಗಳಲ್ಲಿ 6 ಮೈಲುಗಳಷ್ಟು ಹಾಗೂ ಕಣಿವೆ ಮತ್ತು ನದಿಗಳಾದ್ಯಂತ 12 ಮೈಲುಗಳಷ್ಟು ಒಳನಾಡಿಕ್ಕೆ ಭೇದಿಸಿಕೊಂಡು ಹೋಯಿತು; ಮತ್ತೆ ಕೆಲವು ಪ್ರದೇಶಗಳಲ್ಲಿ, ಈ ಉಲ್ಬಣವು ಕೆಲವು ಮೈಲುಗಳವರೆಗೆ ಇಂಟರ್‌ಸ್ಟೇಟ್‌ 10ಅನ್ನು ದಾಟಿತು. ಕತ್ರಿನಾ ಚಂಡಮಾರುತವು ಮಿಸಿಸಿಪ್ಪಿಯಲ್ಲಿ ಭಾರಿ ಬಿರುಗಾಳಿಯನ್ನು ತಂದಿತು. ಇದು ರಾಜ್ಯದಾದ್ಯಂತ ಗಮನಾರ್ಹವಾದ ಮರಗಳ ಧ್ವಂಸಕ್ಕೆ ಕಾರಣವಾಯಿತು. ಕತ್ರಿನಾದಿಂದಾಗಿ ದಾಖಲಾದ ಅತಿ ಹೆಚ್ಚಿನ ಗಾಳಿಯ ಹೊಡೆತವೆಂದರೆ ಪರ್ಲ್ ರಿವರ್‌ ಕೌಂಟಿಯ ಪಾಪ್ಲರ್‌ವಿಲ್ಲೆಯಲ್ಲಿ ಬೀಸಿದ 135 ವಾಯುವೇಗವಾಗಿದೆ.